RESOLUCIÓN do 16 de decembro de 2022 pola que se publica a relación definitiva das entidades beneficiarias, as entidades desestimadas e as entidades inadmitidas, ao abeiro da Orde do 21 de outubro de 2022 pola que se procede á segunda convocatoria do ano 2022 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A).
Vicepresidencia Segunda e Consellería de Presidencia, Xustiza e Deportes — III. Outras disposicións — 19/12/2022

Antecedentes:
No
Diario Oficial de Galicia
número 206, do 28 de outubro de 2022, publicouse a Orde do 21 de outubro de 2022 pola que se procede á segunda convocatoria do ano 2022 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A). O prazo de presentación das solicitudes rematou o 28 de novembro de 2022.
Unha vez pechado o prazo de presentación de solicitudes, o 2 de decembro de 2022 publicouse a Resolución do 30 de novembro de 2022, da Secretaría Xeral para o Deporte, pola que se fan públicas as listaxes de solicitudes inadmitidas e as admitidas presentadas ao abeiro da Orde do 21 de outubro de 2022, que establecía un prazo de cinco (5) días hábiles para formular reclamacións, emendar erros e falta de documentación.
Con posterioridade, nove entidades presentaron a desistencia da súa solicitude por non poder facer fronte ao cofinanciamento da adquisición dos equipamentos.
Unha vez pechado o prazo de reclamacións, emenda de erros e falta de documentación, o órgano instrutor remite aqueles expedientes administrativos que cumpren todos os requisitos e reúnen toda a documentación necesaria á comisión encargada da súa valoración.
O 14 de decembro de 2022 tivo lugar a Comisión de Valoración, que emite o seu informe cunha relación das solicitudes presentadas ordenadas por orde de prelación de maior a menor puntuación en aplicación dos criterios de baremación establecidos na base 13ª da Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022.
O 14 de decembro de 2022, ao non figurar no procedemento outros feitos nin outras alegacións ou probas que as achegadas polos interesados, o órgano instrutor formulou proposta de resolución definitiva.
A concesión destas subvencións será atendida con cargo á aplicación orzamentaria 04.40.441A.780.1, convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2022, ata un importe máximo de 3.914.387 € (tres millóns novecentos catorce mil trescentos oitenta e sete euros).
Consideracións legais e técnicas:
Primeira. De conformidade co disposto na base 10ª, a Subdirección Xeral de Plans e Programas, como órgano competente para a instrución do procedemento, elevou a proposta de resolución, conforme todo o actuado, á persoa titular da Secretaría Xeral para o Deporte.
Segunda. De acordo co disposto na base 14.4, poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas que as aducidas polos interesados. Neste caso, a proposta de resolución formulada terá o carácter de definitiva.
Terceira. Por tratarse dun procedemento de concorrencia competitiva e, de conformidade co establecido no artigo 45.1.a) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos que a notificación individualizada. Esta publicación tamén se realizará na páxina web da Secretaría Xeral para o Deporte.
Acreditadas as actuacións levadas a cabo pola Comisión de Valoración a que que se refiren as bases 11 e 12 da Resolución do 13 de decembro de 2021, da Secretaría Xeral para o Deporte, e as propostas formuladas por esta, tendo en conta o disposto no artigo 33 do Decreto 11/2009, de 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas, tal e como queda documentado na acta redactada con ocasión da sesión de traballo levada a cabo con data do 14 de decembro de 2022, e a posterior proposta formulada pola Secretaría Xeral para o Deporte con base na proposta de resolución do órgano instrutor, en virtude das atribucións que me foron conferidas,
Primeiro. Outorgar as subvencións para a adquisición de equipamentos deportivos que se recollen no anexo I desta resolución, ordenadas polos puntos acadados. No anexo determínase o investimento subvencionable e a axuda concedida.
Os importes das subvencións serán o 80 % do investimento subvencionable; a porcentaxe restante será de conta da entidade beneficiaria.
Segundo. Desestimar o outorgamento das solicitudes de subvención e declarar inadmitidas as entidades que se recollen no anexo II desta resolución, ordenadas alfabeticamente.
Terceiro. Desestimar o outorgamento das solicitudes de subvención polo esgotamento de crédito da convocatoria ás entidades que se recollen no anexo III desta resolución, ordenadas por puntuación.
Cuarto. Aceptar a desistencia das solicitudes presentadas polas seguintes entidades deportivas: Arousa Bike BTT (G10769461), Club de Montaña Quixos (G27255827), Club Deportivo Biosbardo (G27477660), Club Franciscanos de Lugo (G36475234), Club Natación Vilagarcía, S.D. (G36475234), Escolas Deportivas Municipais Concello de Guitiriz (V27330265), Escudería Taboadela (G32503237), Marín Futsal (G36213916), Sociedad Deportiva Teucro Pontevedra (G36041978).
Quinto. Estas listaxes expoñeranse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web https://deporte.xunta.gal
Sexto. As entidades beneficiarias deberán presentar a solicitude de pagamento da axuda concedida e demais documentación xustificativa establecida segundo o disposto nos artigos 14 e 15 da Orde do 21 de outubro de 2022 pola que se procede á segunda convocatoria do ano 2022 para a concesión de subvencións, en réxime de concorrencia competitiva, para a adquisición de equipamentos deportivos.
Esta resolución esgota a vía administrativa e contra ela pode interpoñerse un recurso potestativo de reposición ante a Vicepresidencia Segunda e Consellería de Presidencia, Xustiza e Deportes, no prazo dun mes contado a partir do día seguinte ao da súa publicación no
Diario Oficial de Galicia
, ou ben un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 16 de decembro de 2022
a) Federacións deportivas galegas:
b) Clubs deportivos, sociedades anónimas deportivas e seccións deportivas:
Motivo: